**Ministru kabineta noteikumu projekta**

**„Grozījums Ministru kabineta 2008.gada 5.februāra noteikumos Nr.76 „Veselības inspekcijas nolikums””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts pārvaldes iekārtas likuma 16.panta pirmā daļa. Ministru kabineta 2004.gada 13.aprīļa noteikumu Nr.286 „Veselības ministrijas nolikums” 6.1.apakšpunkts. |
| 2. | Pašreizējā situācija un problēmas | Eiropas Parlamenta un Padomes 2011.gada 9.marta Direktīvas 2011/24/ES *par pacientu tiesību piemērošanu pārrobežu veselības aprūpē* (turpmāk- Direktīva) 6.pants nosaka, ka dalībvalstīm jānozīmē kontaktpunkti Direktīvā noteiktās informācijas par veselības aprūpi sniegšanai. Veselības ministrijas darba grupa Direktīvā ietverto prasību pārņemšanai, kurā darbojās pārstāvji no Veselības ministrijas, Nacionālā veselības dienesta (turpmāk - Dienests), Zāļu valsts aģentūras un Veselības inspekcijas, ir pieņēmusi lēmumu, ka pārrobežu veselības aprūpes kontaktpunkta funkcija ir nododama Dienestam. Ņemot vērā minēto, ir sagatavots Ministru kabineta noteikumu projekts „Grozījums Ministru kabineta 2011.gada 1.novembra noteikumos Nr.850 „Nacionālā veselības dienesta nolikums””, nosakot Dienestam veikt pārrobežu veselības aprūpes kontaktpunkta uzdevumus.Lai pārņemtu Direktīvā noteiktās prasības, ir sagatavots Ministru kabineta noteikumu projekts „Grozījumi Ministru kabineta 2006.gada 19.decembra noteikumos Nr.1046 „Veselības aprūpes organizēšanas un finansēšanas kārtība””, kurā iekļauta norma, kas paredz, ka Dienests savā mājas lapā internetā ievieto informāciju par ārstiem, kuri strādā ārstniecības iestādēs, kas noslēgušas ar dienestu līgumu par veselības aprūpes pakalpojumu sniegšanu un apmaksu no valsts budžeta līdzekļiem, norādot ārstniecības iestādi, ārsta vārdu, uzvārdu, specialitāti un to, vai ārsts ir tiesīgs izrakstīt ambulatorai ārstēšanai paredzētās no valsts budžeta līdzekļiem kompensējamās zāles un medicīniskās preces, kā arī informāciju par veselības aprūpes sistēmu Latvijas Republikā par pacientu tiesībām, veselības aprūpes organizēšanu un finansēšanu, veselības aprūpes pakalpojumu sniedzējiem, obligātām prasībām ārstniecības iestādēm un to struktūrvienībām, ārstniecības riska fonda darbību, sūdzībām par veselības aprūpes pakalpojumu kvalitāti un sūdzību iesniegšanas kārtību, informāciju par kārtību, kādā iespējams saņemt veselības aprūpes pakalpojumus ārvalstīs. Lielākā daļa no iepriekš minētās informācijas ir Veselības inspekcijas (turpmāk - Inspekcija) rīcībā, un līdz ar to, lai Dienests savā interneta mājas lapā varētu iekļaut pilnvērtīgu informāciju, ir nepieciešams papildināt Ministru kabineta 2008.gada 5.februāra noteikumus Nr.76 „Veselības inspekcijas nolikums” ar uzdevumu, kas paredz, ka Inspekcija atbilstoši kompetencei sniedz atbalstu Dienestam pārrobežu veselības aprūpes kontaktpunkta darbības nodrošināšanai.  |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Ministru kabineta noteikumu projekta „Grozījums Ministru kabineta 2008.gada 5.februāra noteikumos Nr.76 „Veselības inspekcijas nolikums”” (turpmāk – noteikumu projekts) mērķis ir noteikt, ka Inspekcija savas kompetences ietvaros sniedz atbalstu Dienestam, lai nodrošinātu pārrobežu veselības aprūpes kontaktpunkta funkcijas izpildi valstī. Anotācijas I sadaļas 2.punktā minētās problēmas noteikumu projekts atrisinās pilnībā. |
| 5. | Projekta izstrādē iesaistītās institūcijas | Ar Veselības ministrijas 2012.gada 9.jūlija rīkojumu Nr.145 tika izveidota darba grupa Direktīvas pārņemšanai. Darba grupā piedalījās pārstāvji no Veselības ministrijas, Dienesta, Zāļu valsts aģentūras un Inspekcijas. |
| 6. | Iemesli, kādēļ netika nodrošināta sabiedrības līdzdalība | Noteikumu projekts attiecas tikai uz Inspekcijas kā valsts institūcijas uzdevumiem, tāpēc sabiedrības līdzdalība nav nepieciešama. |
| 7. | Cita informācija | Noteikumu projekts tiek virzīts vienlaicīgi ar Ministru kabineta noteikumu projektu „Grozījums Ministru kabineta 2011.gada 1.novembra noteikumos Nr.850 „Nacionālā veselības dienesta nolikums””. |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Noteikumu projektā ietvertās prasības skar Dienestu un Inspekciju.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Noteikumu projekta īstenošana nodrošināma Veselības inspekcijai piešķirto valsts budžeta līdzekļu ietvaros.  |
| 4. | Tiesiskā regulējuma nefinansiālā ietekme | Inspekcija, sniedzot Dienestam atbalstu, nodrošinās personām iespēju saņemt informāciju saistībā ar pārrobežu veselības aprūpi, kas noteikta Direktīvā.  |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav. |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas. | Dienests, Inspekcija  |
| 2. | Projekta izpildes ietekme uz pārvaldes funkcijām | Projekts paredz papildināt Inspekcijas uzdevumus, ar regulējumu, kas nosaka sniegt atbalstu Dienestam pārrobežu veselības aprūpes kontaktpunkta darbības nodrošināšanai.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
| 6. | Cita informācija | Nav |

*Anotācijas III, IV, V un VI sadaļa – nav attiecināms.*

Veselības ministre I.Circene

07.10.2013.11:23

683
L.Eglīte 67876093

Leonora.Eglite@vm.gov.lv